Тірілей салмағы

Тірілей салмағы - малдың еттілігін, дамып-жетілгеңдігін сипаттайтын басты қасиеттерінің бірі. Сонымен қатар малдың тірілей салмағы мен көптеген өнімдік қасиеттерінің (сүттілігінің, жүн өнімділігінің, өміршеңдігінің т.б.) арасыңда тығыз байланыс бар. Мал тұқымын асылдандыруда малдың тірілей салмағына үлкен мән беріледі. Малдың тірілей салмағын белгілі бір уақыт аралығында өлшеп отыру арқылы оның тәулігіне қосатын қосымша салмағын, өсу қарқынын, жетілу дәрежесін анықтайды. Жекелеген малға берілуге тиісті жемшөп мөлшерін анықтауда да оның тірілей салмағын басшылыққа алады. Малдың тірілей салмағын зерттеу үшін аш қарында таразымен өлшейді (қ. Мал өлшеу).Ә.Байжұманұлы,  К.Бекболатұлы. Мал шаруашылығы сөздігі. Алматы-2011. ISBN 978-601-7254-21-6

 Дереккөздер 

Санат:Мал шаруашылығы